text: 'संध्या' का शाब्दिक अर्थ है- मिलाप, मिलन, संधिकाल, मिलन-काल। प्रातः, मध्यान्ह और सायंकाल को भी संध्या कहते हैं। क्योंकि प्रातः रात्रि के अंत और दिन के आरंभ का मिलन काल है; मध्यान्ह पूर्वाहन और अपराहन के बीच का समय है और सायंकाल दिन के अंत और रात्रि के आरंभ का मिलन-काल है। इन तीनों संधि-बेला में वैदिक काल में ही आर्यों अर्थात वैदिक धर्मावलंबियों के बीच ईश्वरोपासना करने की परिपाटी चली आ रही है।